
Parlamentul  României

Camera  Deputaţilor
Comisia pentru sănătate şi familie
            Nr. 28 /114/   19 mai 2011                                   
BIROULUI PERMANENT 

AL

CAMEREI DEPUTAŢILOR,
Vă înaintăm raportul asupra proiectului de Lege pentru completarea Legii nr.95/2006 privind reforma în domeniul sănătăţii  (PLx 177/2011). Proiectul de lege a fost adoptat de Senat în şedinţa din 4 aprilie 2011 în calitate de primă Cameră sesizată  şi  trimis Comisiei pentru sănătate şi familie cu adresa  nr.PLx 177 din 6 aprilie 2011, Camera Deputaţilor fiind Cameră decizională. 
La întocmirea raportului, comisia a avut în vedere avizul Consiliului Legislativ nr. 88/26.01.2011, avizul Comisiei juridice, de disciplină şi imunităţi nr. Plx 177/2011 din 20 aprilie 2011, avizul Comisiei pentru industrii şi servicii nr.23/98/2011 din 19.04.2011 şi punctul de vedere al Ministerului Sănătăţii nr.30581 din 13.05.2011.
În raport de obiectul şi conţinutul său, proiectul de lege  face parte din categoria legilor organice în conformitate cu prevederile articolului 73 din Constituţia României, republicată.

PREŞEDINTE,
RODICA NASSAR

Parlamentul  României

Camera  Deputaţilor
Comisia pentru sănătate şi familie
                                                                                          Nr. 28/ 114 /19 mai 2011
R A P O R T 
asupra proiectului de Lege pentru completarea Legii nr.95/2006 privind reforma în domeniul sănătăţii  
(PLx 177/2011)

 1. Cu adresa nr. Plx 177 din 6 aprilie 2011 Comisia pentru sănătate şi familie a fost sesizată, în fond, în conformitate cu prevederile art.95 din Regulamentul Camerei Deputaţilor, republicat, cu dezbaterea proiectului de Lege pentru completarea Legii nr.95/2006 privind reforma în domeniul sănătăţii  (PLx 177/2011) adoptat  de Senat în şedinţa din 4aprilie 2011 în calitate de primă Cameră, Camera Deputaţilor fiind Cameră decizională. 
La întocmirea raportului, comisia a avut în vedere avizul Consiliului Legislativ nr. 88/26.01.2011, avizul Comisiei juridice, de disciplină şi imunităţi nr. Plx 177/2011 din 20 aprilie 2011, avizul Comisiei pentru industrii şi servicii nr.23/98/2011 din 19.04.2011 şi punctul de vedere al Ministerului Sănătăţii nr.30581 din 13.05.2011.
 2. În raport de obiectul şi conţinutul său, proiectul de lege  face parte din categoria legilor organice în conformitate cu prevederile articolului 73 din Constituţia României, republicată. 
Proiectul de lege are ca obiect de reglementare completarea  Legii nr.95/2006 în sensul reglementării regimului de gestionare al autorizaţiilor de introducere pe piaţă a medicamentelor în funcţie de data şi locul eliberării autorizaţiilor respective. Prin prezentul proiect de lege se consolidează legislaţia naţională în domeniul produselor medicamentoase, asigurând transpunerea parţială a dispoziţiilor Directivei 2009/53/CE.
3. Comisia pentru sănătate şi familie a dezbătut proiectul de lege menţionat în şedinţa din 17 mai 2011. La şedinţa comisiei au participat 15 deputaţi din cei 17 membri ai comisiei. Din partea Ministerului Sănătăţii a participat domnul secretar de stat Cristian Anton Irimie. Raportul comisiei a fost adoptat cu unanimitate de voturi.


4. În urma dezbaterilor, Comisia pentru sănătate şi familie propune plenului Camerei Deputaţilor adoptarea proiectului de lege pentru completarea Legii nr.95/2006 privind reforma în domeniul sănătăţii  (PLx 177/2011), cu amendamentele prezentate în anexă. 
I. Amendamente admise

	Nr. crt.
	Text Senat
	Text propus de Comisie

(autorul amendamentului)
	Motivarea

amendamentelor propuse


	0
	1
	2
	3

	1.
	Titlul Legii

Lege pentru completarea Legii nr.95/2006 privind reforma în domeniul sănătăţii

	Nemodificat
	

	 2.
	Articol unic: După articolul 744 din Legea nr.95/2006 privind reforma în domeniul sănătăţii, publicată în Monitorul Oficial al României, Partea I, nr. 372 din 28 aprilie 2006, cu modificările şi completările ulterioare, se introduce un nou articol, art.744¹, cu următorul cuprins:


	Nemodificat

	

	3.
	Articolul 7441 va avea următorul cuprins:


„Art. 7441. – (1) În cazul autorizaţiilor de punere pe piaţă acordate înainte de 1 ianuarie 1998 pentru medicamentele autorizate doar în România, pentru gestionarea variaţiilor la termenii autorizaţiei de punere pe piaţă se aplică normele naţionale aprobate prin ordin al ministrului sănătăţii.
(2) Atunci când pentru medicamentele autorizate doar în România, conform dispoziţiilor prevăzute la alin.(1), se acordă ulterior o autorizaţie de punere pe piaţă într-un alt stat membru al Uniunii Europene, medicamentului respectiv, de la data acordării acelei autorizaţii i se aplică prevederile Regulamentului (CE) nr.1.234/2008 al Comisiei din 24 noiembrie 2008 privind examinarea modificării condiţiilor autorizaţiilor de punere pe piaţă acordate pentru medicamentele de uz uman şi veterinar.”

	Articolul 7441 va avea următorul cuprins:


„Art. 7441. – (1) În cazul autorizaţiilor de punere pe piaţă acordate înainte de 1 ianuarie 1998 pentru medicamentele autorizate doar în România, pentru reglementarea modificărilor condiţiilor pentru autorizaţia de punere pe piaţă se aplică normele naţionale aprobate prin ordin al ministrului sănătăţii.

(2) În cazul în care pentru medicamentele autorizate doar în România, conform dispoziţiilor prevăzute la alin.(1), se acordă ulterior o autorizaţie de punere pe piaţă într-un alt stat membru al Uniunii Europene, medicamentelor respective, de la data acordării acelor autorizaţii li se aplică prevederile Regulamentului (CE) nr.1.234/2008 al Comisiei din 24 noiembrie 2008 privind examinarea modificării condiţiilor autorizaţiilor de punere pe piaţă acordate pentru medicamentele de uz uman şi veterinar.”
	Redactat pentru a corespunde cerinţelor privind normele de tehnică legislativă.



	4.
	Prezenta lege transpune prevederile art.2 punctul 1 din Directiva 2009/53/CE a Parlamentului European şi a Consiliului din 18 iunie 2009, de modificare a Directivei 2001/82/CE şi a Directivei 2001/83/CE în ceea ce priveşte modificări ale condiţiilor autorizaţiilor de introducere pe piaţă pentru medicamente, publicată în Jurnalul Oficial al Uniunii Europene seria L, nr.168 din 30 iunie 2009.

	Nemodificat
	


În urma dezbaterilor, nu au fost înregistrate amendamente respinse.

PREŞEDINTE,

RODICA NASSAR
Întocmit,

Florin Danciu – consilier parlamentar

Cristina Bologan – consultant parlamentar

